
RAPORT  COMUN
asupra propunerii legislative privind personalul Curţii Constituţionale

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru muncă şi protecţie socială au fost sesizate, spre dezbatere în fond, cu propunerea  legislativă privind personalul Curţii Constituţionale, trimisă cu adresa nr.Pl-x 264 din 9 mai 2007.

Camera Deputaţilor este prima Cameră sesizată, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.
Consiliul Legislativ, prin avizul nr.563 din 03.05.2007, a avizat favorabil  propunerea legislativă, cu unele observaţii şi propuneri.
Guvernul, prin punctul său de vedere, transmis cu adresa nr.1078 din 11.05.2007, susţine adoptarea acestei iniţiative legislative, cu unele observaţii şi propuneri.

Iniţiativa legislativă are ca obiect de reglementare stabilirea unei structuri funcţionale şi eficiente a personalului Curţii Constituţionale, în scopul asigurării unui cadru legislativ pentru determinarea exactă a condiţiilor şi criteriilor de asimilare, sub aspectul statutului, a drepturilor şi îndatoririlor diferitelor categorii de personal cu atribuţii specifice, care exercită atribuţii similare cu cele din cadrul autorităţii legiuitoare sau judecătoreşti. Propunerea legislativă stabileşte categoriile de personal al Curţii Constituţionale, numirea şi promovarea în funcţie, corpul magistraţilor-asistenţi precum şi structura Secretariatului General al Curţii, totodată fiind propusă abrogarea Legii nr.124/2000 privind structura personalului Curţii Constituţionale, care nu se mai corelează cu legislaţia în vigoare.
La dezbateri a participat, în calitate de invitat, doamna Katalin Kibedi, Secretar de Stat în cadrul Ministerul Justiţiei.
În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate. 
La şedinţa Comisiei juridice, de disciplină şi imunităţi din data de 23 mai 2007 au fost prezenţi 15 deputaţi din totalul de 27 membri, iar la şedinţa Comisiei pentru muncă şi protecţie socială din data de 4 iunie 2007 au fost prezenţi 17 deputaţi din totalul de 19 membri ai acesteia.
Raportul comisiilor a fost adoptat cu majoritate de voturi (2 voturi împotrivă).
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
În urma finalizării dezbaterilor, membrii Comisiilor au hotărât, să propună plenului Camerei Deputaţilor adoptarea cu amendamente a propunerii legislative, după cum urmează:

I. Amendamente admise

În urma dezbaterilor, Comisiile propun adoptarea propunerii legislative cu următoarele amendamente:
	Nr. crt.
	Text iniţial
	Text propus de Comisii
(autorul amendamentului)
	Motivarea

amendamentelor propuse


	0
	1
	2
	3

	1
	Titlul legii

Lege privind personalul Curţii Constituţionale


	Nemodificat 
	

	2
	Capitolul I – Dispoziţii generale


	Nemodificat


	

	3
	Art.1 – Personalul Curţii Constituţionale, prin activităţile specifice, contribuie la îndeplinirea atribuţiilor acesteia prevăzute de Constituţie şi de Legea nr.47/1992 privind organizarea şi funcţionarea Curţii Constituţionale, republicată.


	 Nemodificat


	

	4
	Art.2.  - (1) Personalul Curţii Constituţionale este constituit din:

a) corpul magistraţilor-asistenţi;

b) personalul din structurile Secretariatului general.   

(2) Personalul din structurile Secretariatului general cuprinde personalul auxiliar de specialitate, personalul de specialitate juridică, personalul economic, administrativ şi de serviciu.


	 Nemodificat


	

	5
	Art.3 –  Numirea şi promovarea în funcţie a personalului Curţii Constituţionale se fac pe bază de concurs sau de examen, în condiţiile prezentei legi.


	Art.3. –  Numirea, angajarea şi promovarea în funcţie a personalului Curţii Constituţionale se fac pe bază de concurs sau de examen, în condiţiile prezentei legi.

Autor: domnul deputat Sergiu Andon


	Pentru cuprinderea tuturor categoriilor de personal al Curţii Constituţionale

	6
	Art.4 – Personalul Curţii Constituţionale prevăzut la art.2 alin.(2) are regimul legal al personalului contractual din sectorul bugetar.


	Art.4 - Personalul Curţii Constituţionale prevăzut la art.2 alin.(2) are statutul legal al personalului contractual din sectorul bugetar.

Autor: Comisia juridică, de disciplină şi imunităţi
	Pentru un plus de rigoare normativă

	7
	Art.5 – Atribuţiile, drepturile, obligaţiile şi răspunderile personalului Curţii Constituţionale sunt prevăzute de prezenta lege şi de „Regulamentul de organizare şi funcţionare a Curţii Constituţionale”, adoptat în temeiul art.76 din Legea nr.47/1992 privind organizarea şi funcţionarea Curţii Constituţionale.


	Art.5 – Atribuţiile, drepturile, obligaţiile şi răspunderile personalului Curţii Constituţionale sunt prevăzute de prezenta lege şi de Regulamentul de organizare şi funcţionare a Curţii Constituţionale.

Autor: Comisia juridică, de disciplină şi imunităţi
	Temeiul adoptării Regulamentului invocat în text, se elimină ca fiind superfluu.

	8
	Capitolul II

Corpul magistraţilor-asistenţi


	 Nemodificat
	

	9
	Art.6 – În cadrul Curţii Constituţionale funcţionează corpul magistraţilor-asistenţi, din care fac parte: 

a) prim-magistratul asistent;

b) magistraţii-asistenţi şefi;

c) magistraţii-asistenţi;

d) magistraţii-asistenţi stagiari.


	 Nemodificat


	

	10
	Art.7 – Corpul magistraţilor-asistenţi îşi desfăşoară activitatea sub conducerea preşedintelui Curţii Constituţionale.


	 Nemodificat


	

	11
	Art.8 – Prim-magistratul asistent, magistraţii-asistenţi şefi, magistraţii-asistenţi şi magistraţii-asistenţi stagiari ai Curţii Constituţionale se bucură de stabilitate.
	Art.8 – Prim-magistratul asistent, magistraţii-asistenţi şefi, magistraţii-asistenţi şi magistraţii-asistenţi stagiari ai Curţii Constituţionale beneficiază de stabilitate în funcţie.

Autor: Comisia juridică, de disciplină şi imunităţi


	Din considerente de redactare.

	12
	Art.9 – Membrii corpului magistraţilor-asistenţi au obligaţiile prevăzute de dispoziţiile art.64 lit.b) şi d)-f) din Legea nr.47/1992, care li se aplică în mod corespunzător.


	Art.9 – Membrii corpului magistraţilor-asistenţi au obligaţiile prevăzute de dispoziţiile art.64 lit.b) şi d)-f) din Legea nr.47/1992, republicată,  care li se aplică în mod corespunzător.

Autor: Comisia juridică, de disciplină şi imunităţi


	Potrivit normelor de tehnică legislativă, pentru o identificare corectă.



	13
	Art.10 – Poate fi numită în funcţia de magistrat-asistent persoana care îndeplineşte condiţiile prevăzute de art.14 alin.(2) din Legea nr.303/2004 privind Statutul judecătorilor şi procurorilor, republicată.
	Art.10 – Poate fi numită în funcţia de magistrat-asistent persoana care îndeplineşte condiţiile prevăzute de art.14 alin.(2) din Legea nr.303/2004 privind Statutul judecătorilor şi procurorilor, republicată, cu modificările şi completările ulterioare.

Autor: Comisia juridică, de disciplină şi imunităţi


	Potrivit normelor de tehnică legislativă, pentru o informare corectă

	14
	Art.11 – Pentru numirea în funcţia de prim-magistrat asistent sau de magistrat-asistent şef este necesară îndeplinirea, după caz, a condiţiilor de vechime prevăzute de art.67 alin.(1) sau (2) din Legea nr.303/2004 privind Statutul judecătorilor şi procurorilor.


	Art.11 – Pentru numirea în funcţia de prim-magistrat asistent sau de magistrat-asistent şef este necesară îndeplinirea, după caz, a condiţiilor de vechime prevăzute de art.67 alin.(1) sau (2) din Legea nr.303, republicată.

Autor: Comisia juridică, de disciplină şi imunităţi


	Potrivit normelor de tehnică legislativă

	15
	Art.12 – (1) În funcţia de magistrat-asistent poate fi numită, fără concurs, persoana care îndeplineşte condiţiile prevăzute de art.67 alin.(3) din Legea nr.303/2004 privind Statutul judecătorilor şi procurorilor.

(2) Magistraţii-asistenţi pot fi numiţi, prin concurs, şi dintre avocaţi, notari, consilieri juridici, precum şi grefieri cu studii superioare juridice de la Curţile de apel şi Înalta Curte de Casaţie şi Justiţie, cu o vechime de cel puţin 5 ani.

(3) Persoana care nu îndeplineşte condiţiile prevăzute la alin.(1) şi (2) poate fi numită în funcţia de magistrat-asistent stagiar, în limita numărului de posturi de magistrat-asistent prevăzut în Legea bugetului de stat.
	Art.12 – (1) În funcţia de magistrat-asistent poate fi numită, fără concurs, persoana care îndeplineşte condiţiile prevăzute de art.67 alin.(3) din Legea nr.303/2004,  republicată.

(2) Magistraţii-asistenţi pot fi numiţi, pe bază de concurs, şi dintre avocaţi, notari, consilieri juridici, precum şi grefieri cu studii superioare juridice de la Curţile de apel şi Înalta Curte de Casaţie şi Justiţie, cu o vechime de cel puţin 5 ani.

Autor: Comisia juridică, de disciplină şi imunităţi

Nemodificat


	Potrivit normelor de tehnică legislativă

Pentru un plus de        rigoare normativă

	16
	Art.13 – Numirea membrilor corpului magistraţilor-asistenţi se face de către preşedintele Curţii Constituţionale pe bază de concurs sau examen. Comisia de examinare se numeşte de preşedintele Curţii Constituţionale şi este formată din 5 judecători ai Curţii, în cazul prim-magistratului asistent şi al magistraţilor-asistenţi şefi, şi din 3 judecători ai Curţii în celelalte cazuri. Rezultatele concursului sau ale examenului se validează de plenul Curţii Constituţionale.


	Nemodificat
	

	17
	Art.14 – (1) Dispoziţiile art.66 alin.(4) din Legea nr.303/2004 referitoare la incompatibilităţile şi interdicţiile, drepturile şi îndatoririle magistraţilor-asistenţi de la Înalta Curte de Casaţie şi Justiţie se aplică în mod corespunzător şi magistraţilor-asistenţi ai Curţii Constituţionale.

(2) Atribuţiile şi îndatoririle specifice, formarea profesională continuă şi evaluarea periodică, precum şi răspunderea disciplinară a magistraţilor-asistenţi se stabilesc prin Regulamentul de organizare şi funcţionare a Curţii Constituţionale.


	 Nemodificat
	

	18
	Art.15 – (1) Prim-magistratului asistent, magistraţilor-asistenţi şefi şi magistraţilor-asistenţi de la Curtea Constituţională li se aplică dispoziţiile legale privind sistemul de salarizare şi celelalte drepturi ale magistraţilor-asistenţi de la Înalta Curte de Casaţie şi Justiţie care ocupă funcţii similare. 

(2) Constituie vechime în magistratură, potrivit art.86 din Legea nr.303/2004 şi perioada în care prim-magistratul asistent, magistraţii-asistenţi şefi şi magistraţii-asistenţi au îndeplinit aceste funcţii la Curtea Constituţională.

(3) Magistraţii-asistenţi stagiari sunt egali, în grad şi salarizare, cu judecătorii stagiari de la instanţele judecătoreşti şi beneficiază de celelalte drepturi acordate acestora, potrivit legii. 

(4) Stagiul este de 2 ani. La expirarea stagiului magistratul-asistent stagiar care a promovat examenul de capacitate devine magistrat-asistent. Examenul de capacitate se desfăşoară, potrivit Regulamentului aprobat de Plenul Curţii Constituţionale.


	 Nemodificat
	

	19
	Art.16 – (1) Unul dintre magistraţii-asistenţi şefi îndeplineşte funcţia de director al cabinetului preşedintelui Curţii Constituţionale.
(2) Directorul cabinetului preşedintelui Curţii Constituţionale se numeşte de către preşedintele Curţii. La propunerea preşedintelui, plenul Curţii Constituţionale poate aproba numirea în funcţia de director de cabinet şi a unui magistrat-asistent stagiar, asimilat ca rang şi salarizare cu magistratul-asistent şef.
(3) Perioada în care persoana îndeplineşte funcţia de director de cabinet constituie vechime în funcţia de magistrat-asistent.

(4) La încetarea calităţii de director al cabinetului preşedintelui Curţii Constituţionale, magistratul-asistent revine în funcţia deţinută anterior şi la gradul profesional, potrivit vechimii în funcţie.


	 Nemodificat

(2) Directorul cabinetului preşedintelui Curţii Constituţionale se numeşte de către preşedintele Curţii

Autori: domnii deputaţi Sergiu Andon şi Gheorghe Gabor

Nemodificat

Alin.(4) se elimină.

Autor: domnul deputat Gheorghe Gabor
	Numirea directorului de cabinet fiind la dispoziţia    preşedintelui Curţii Constituţionale, norma este acoperitoare.

Textul nu mai este necesar.

	20
	Capitolul III

Secretariatul General al Curţii Constituţionale


	Nemodificat
	

	21
	Art.17 – (1) Secretariatul General al Curţii Constituţionale realizează activităţile funcţionale şi tehnice ale Curţii Constituţionale, în conformitate cu prevederile Legii nr.47/1992 şi ale regulamentului de organizare şi funcţionare a Curţii.

(2) Structura organizatorică a Secretariatului General al Curţii Constituţionale şi nomenclatorul funcţiilor în cadrul acesteia se aprobă de Plenul Curţii Constituţionale.


	Nemodificat
	

	22
	Art.18 – (1) Secretariatul General al Curţii Constituţionale este condus de un secretar general.

(2) Funcţia de secretar general poate fi ocupată de persoana care are studii juridice superioare şi o vechime în activitatea juridică de cel puţin 5 ani. Numirea şi eliberarea din funcţie a secretarului general se fac de Plenul Curţii Constituţionale.

(3) Secretarul general îşi desfăşoară activitatea sub coordonarea preşedintelui Curţii Constituţionale şi are calitatea de ordonator principal de credite, în condiţiile art.9 alin.(2) din Legea nr.47/1992.

(4) Secretarul general este egal în grad şi salarizare cu primul-magistrat asistent, beneficiind, în mod corespunzător, de drepturile acordate acestuia.


	Nemodificat
	

	23
	Art.19 – (1) Structura personalului Secretariatului General al Curţii Constituţionale este formată din personal auxiliar de specialitate, personal de specialitate juridică, precum şi din personal economic, administrativ şi de serviciu.
(2) Personalul auxiliar de specialitate este compus din salariaţii care funcţionează la compartimentele grefă, registratură şi arhivă din cadrul Secretariatului General.

(3) Grefierii sunt numiţi, prin concurs, dintre persoanele care îndeplinesc condiţiile prevăzute la art.33 alin.(1) lit.a)-e) din Legea nr.567/2004 privind Statutul personalului auxiliar de specialitate al instanţelor judecătoreşti şi al parchetelor de pe lângă acestea, cu modificările şi completările ulterioare. 

(4) Încadrarea pe grade şi trepte a personalului auxiliar de specialitate, salarizarea şi celelalte drepturi se stabilesc în condiţiile prevăzute de lege pentru personalul auxiliar de specialitate de la Înalta Curte de Casaţie şi Justiţie care ocupă funcţii similare.

(5) Personalul auxiliar de specialitate al Curţii Constituţionale este egal în grad şi salarizare cu personalul care ocupă funcţii similare la Înalta Curte de Casaţie şi Justiţie, beneficiind de drepturile acestora, acordate potrivit legii.

(6) Atribuţiile, drepturile şi obligaţiile specifice, formarea profesională continuă şi evaluarea periodică, precum şi răspunderea disciplinară a personalului auxiliar de specialitate se stabilesc prin Regulamentul de organizare şi funcţionare a Curţii Constituţionale. 

(7) Constituie vechime în specialitate, potrivit art.93 din Legea nr.567/2004, şi perioada în care personalul auxiliar de specialitate a exercitat funcţii de aceeaşi natură în cadrul
	 Nemodificat

(2) Personalul auxiliar de specialitate este compus din angajaţii care funcţionează la compartimentele grefă, registratură şi arhivă din cadrul Secretariatului General.

Autor: Comisia juridică, de disciplină şi imunităţi
Nemodificat

Nemodificat

Nemodificat

Nemodificat

(7) Constituie vechime în specialitate, potrivit art.93 din Legea nr.567/2004, cu modificările şi completările ulterioare, şi perioada în care personalul auxiliar de specialitate a exercitat funcţii de aceeaşi natură în cadrul Secretariatului General al Curţii Constituţionale.

Autor: Comisia juridică, de disciplină şi imunităţi


	Pentru mai multă rigoare în exprimare

Potrivit normelor de tehnică legislativă şi pentru o informare corectă.

	24
	Art.20 – (1) Personalul de specialitate juridică care îşi desfăşoară activitatea în calitate de consilier la cabinetele membrilor Curţii Constituţionale şi al Secretarului general, la compartimentele de cercetare, documentare sau informatică, de relaţii externe şi relaţii cu publicul este asimilat, în grad şi salarizare, cu magistraţii-asistenţi sau, după caz, cu magistraţii-asistenţi stagiari de la Curtea Constituţională, beneficiind în mod corespunzător de drepturile acestora, cu excepţia dreptului de a ocupa funcţia de magistrat-asistent fără concurs sau examen.

(2) Persoanele prevăzute la alin.(1), care au o vechime în funcţie de cel puţin 2 ani, sunt asimilate cu magistraţii-asistenţi, iar cei care au o vechime în funcţie de până la 2 ani sunt asimilate cu magistraţii-asistenţi stagiari.

(3) Numirea în funcţie a personalului de specialitate juridică se face de preşedintele Curţii Constituţionale, pe bază de concurs sau examen validat de plenul Curţii Constituţionale.
 (4) Încadrarea în grade profesionale se aprobă de plenul Curţii Constituţionale în raport cu îndeplinirea condiţiilor prevăzute pentru magistraţii-asistenţi.


	Art.20 – (1) Personalul de specialitate juridică care îşi desfăşoară activitatea în calitate de expert sau de consilier la cabinetele membrilor Curţii Constituţionale şi al Secretarului general, la compartimentele de cercetare, documentare sau informatică, de relaţii externe şi relaţii cu publicul este asimilat, în grad şi salarizare, cu magistraţii-asistenţi sau, după caz, cu magistraţii-asistenţi stagiari de la Curtea Constituţională, beneficiind în mod corespunzător de drepturile acestora, cu excepţia dreptului de a ocupa funcţia de magistrat-asistent fără concurs sau examen.

Autor: domnul deputat Gheorghe Gabor

Nemodificat

Nemodificat 

Nemodificat
	Pentru rigoarea textului şi pentru a cuprinde funcţiile de la nivelul cabinetelor.

	25
	Art.21 – (1) Personalul de specialitate, altul decât cel prevăzut la art.20, numit în cadrul structurilor de specialitate ale Secretariatului General, este asimilat, în grad şi salarizare, cu funcţionarii publici parlamentari care ocupă funcţii similare în structurile de specialitate ale Parlamentului, în sensul prevăzut de art.2 din Legea nr.7/2006 privind Statutul funcţionarului public parlamentar, beneficiind în mod corespunzător de drepturile acordate acestora.

(2) Constituie vechime în funcţiile prevăzute de alin.(1) şi perioada în care persoana a desfăşurat activităţi de aceeaşi natură în cadrul structurilor de specialitate ale Parlamentului.


	 Nemodificat


	

	26
	Art.22 – (1) Personalul care desfăşoară activităţi administrative, de gospodărire, investiţii, întreţinere-reparaţii şi deservire, fiind încadrat cu contract individual de muncă, potrivit Codului muncii, este egal, în grad şi salarizare, cu personalul prevăzut la art.5 alin.(3) din Legea nr.7/2006, beneficiind de drepturile acordate acestuia, inclusiv de cele prevăzute la art.89 alin.(5) din Legea nr.7/2006.

(2) Constituie vechime, în înţelesul alin.(1), şi perioada în care persoana a desfăşurat activităţii de aceeaşi natură în cadrul structurilor Parlamentului.


	Art.22 – (1) Personalul care desfăşoară activităţi administrative, de gospodărire, investiţii, întreţinere-reparaţii şi deservire, încadrat cu contract individual de muncă, potrivit Codului muncii, este egal, în grad şi salarizare, cu personalul prevăzut la art.5 alin.(3) din Legea nr.7/2006, beneficiind de drepturile acordate acestuia, inclusiv de cele prevăzute la art.89 alin.(5) din Legea nr.7/2006.

Autor: Comisia juridică, de disciplină şi imunităţi
Nemodificat


	Pentru acurateţea exprimării

	27
	Art.23 – (1) În termen de 30 de zile de la data intrării în vigoare a prezentei legi Plenul Curţii Constituţionale va stabili condiţiile pentru asimilările prevăzute la art.20, în privinţa personalului existent.

(2) Personalul Curţii Constituţionale aflat în funcţie,  la data intrării în vigoare a prezentei legi, se consideră că îndeplineşte condiţiile legale pentru ocuparea funcţiilor pe care le deţine.


	 Nemodificat
	

	28
	Art.24 – La data intrării în vigoare a prezentei legi se abrogă Legea nr.124/2000 privind structura personalului Curţii Constituţionale, publicată în Monitorul Oficial al României, Partea I, nr.331 din 17 iulie 2000.


	 Nemodificat
	


PREŞEDINTE,






PREŞEDINTE,                                               

Gheorghe BARBU





Sergiu ANDON                                               

SECRETAR,






SECRETAR,

KEREKES Karoly 





George BĂEŞU
Întocmit,

Consilier Cecilia Păduroiu

Consilier Elena Mesaroş

